Dispoziţia nr. 212

din 21.09.2018

Vocilă Gheorghe, primarul Comunei Caţa, Judeţul Braşov,

Având în vedere:

- Prevederile art. 39 alin. (1) şi (3) din Legea nr. 215/2001 privind administraţia publică locală, republicată cu completările şi modificările ulterioare;

- În temeiul prevederilor art. 68 alin. (1) şi ale art. 115 alin. (1) lit. a din Legea
nr. 215/2001 privind administraţia publică locală, republicată cu completările şi modificările ulterioare;

DISPUNE

Art. 1 Se convoacă Consiliul Local al Comunei Caţa, în şedinţă extraordinară, în data de 28.09.2018, ora 9:00, în sala de şedinţă la sediul Primăriei Caţa.

Propunerea pentru ordinea de zi:

1. Proiect de hotărâre privind aprobarea lucrărilor de proiectare pentru repararea Drumului Auto Forestier-Fild (FE 004) şi Crepuri-Sobrihan (FE 005).

2. Proiect de hotărâre privind aprobarea încheierii actului adiţional nr. 1 la contractul de administrare nr. 12 din 30.12.2014 încheiat între R.P.L.P. Măieruş R.A. şi UAT Caţa.

3. Proiect de hotărâre privind aprobarea listei de preţuri cu propunerile de preţuri de pornire la licitaţie de masă lemnoasă pe picior, pe partizi – producţia 2018, conform anexei I.

4. Diverse.

Art. 2 Secretarul Comunei Caţa va comunica copii după prezenta dispoziţie în termenul prevazut de lege consilierilor locali, Instituţiei Prefectului - Judeţului Braşov, pentru exercitarea controlului de legalitate al actului administrativ.

Primar, Secretar,

Vocilă Gheorghe Guignard Roxana